**Z A P I S N I K**

 sa 4. sjednice Općinskog vijeća Općine Tompojevci, održane u prostorijama Općine Tompojevci, A.G. Matoša 9, Tompojevci, dana 27. listopada 2021. godine s početkom u 14,00 sati.

**Sjednici su nazočni članovi Općinskog vijeća Općine Tompojevci**

1. Ivan Štefanac - predsjednik Općinskog vijeća
2. Ivana Tomaš
3. Mijo Horvatović
4. Zlatko Potočki
5. Amalija Lovrić
6. Branislav Mišljenović

**Odsutni članovi Općinskog vijeća:**

1. Antun Lukić, najavio izostanak
2. Mihael Sabadoš, najavio izostanak
3. Robert Mesaroš, najavio izostanak
4. Tomislav Panenić, najavio izostanak

**Osim članova Općinskog vijeća, sjednici su nazočni:**

1. Milan Grubač – Općinski načelnik
2. Slavko Ždinjak - zamjenik općinskog načelnika iz reda pripadnika rusinske nacionalne manjine
3. Kata Cvitković - pročelnica JUO
4. Mladen Markešić – ravnatelj RA TINTL

Predsjednik Općinskog vijeća pozdravlja nazočne, utvrđuje da postoji kvorum za održavanje sjednice (nazočno 6 vijećnika od 10 vijećnika) i da se mogu donositi pravovaljane odluke.

Prije prelaska na dnevni red predsjednik Općinskog vijeća otvorio je raspravu o zapisniku sa s 3. sjednice Općinskog vijeća Općine Tompojevci, održane dana 14. listopada 2021. Pita ima li primjedbi na zapisnik. Primjedbi na zapisnik nije bilo te je Općinsko vijeće jednoglasno s 6 glasova ZA usvojilo Zapisnik.

Nakon usvajanja Zapisnika predsjednik Općinskog vijeća predlaže točke dnevnog reda i njegovu nadopunu s točkom 2.

1. Prijedlog Odluke o davanju suglasnosti za ulazak u sastav urbanog područja Vukovar.
2. Prijedlog Odluke o davanju koncesije za obavljanje dimnjačarskih poslova na području općine Tompojevci.

Dnevni red s nadopunom jednoglasno prihvaćen ( 6 glasova „ZA“).

**Točka 1.**

*Prijedlog Odluke o davanju suglasnosti za ulazak u sastav urbanog područja Vukovar*

Pr**e**dsjednik Općinskog vijeća daje riječ Mladenu Markešiću izvjestitelju ove točke.

Mladen Markešić – EU regulativa za financijsko razdoblje od 2021. - 2027. povećava izdvajanje sredstava iz EFRR-a za održivi urbani razvoj sa 5% na minimalno 8% od ukupne EFRR alokacije te kao preduvjet za korištenje ITU mehanizma definira obvezu izrade teritorijalnih strategija.

Strategija razvoja urbanoga područja je akt strateškog planiranja kojim se planira razvoj urbanoga područja kao cjeline unutar jasno definiranog vremenskog razdoblja, odnosno predstavlja preduvjet za korištenje ITU mehanizma za sedmogodišnje razdoblje u skladu s višegodišnjim financijskim okvirom kohezijske politike Europske unije.

Provedba ITU mehanizma, kao jednog od alata za provedbu politike urbanoga razvoja, planirana je samo u urbanim aglomeracijama, većim urbanim područjima i manjim urbanim područjima koja su sjedišta županija.

Grad središte urbanoga područja definira JLS-ove koje predlaže za ulazak u obuhvat svog urbanoga područja. Grad Vukovar kao sjedište županije čini središte manjih urbanih područja i predlaže Općinu Tompojevci ( kao i općine: Tovarnik, Lovas, Bogdanovci i Trpinja) kao dio urbanog područja Grada Vukovara, te traži pisano mišljenje predstavničkog tijela o ulasku u obuhvat urbanog područja. Nakon provedbe postupka pribavljanja mišljenja predstavničkog tijela, Grad Vukovar podnosi konačni prijedlog obuhvata urbanog područja MRRFEU―u. Kada se prijedlog područja obuhvata prihvati od MRRFEU― a, na inicijativu grada središta urbanog područja uspostavlja se urbano područje i organizacijska struktura za izradu i provedbu strategije razvoja urbanog područja (SRUP) Vukovar koja uključuje sve jedinice lokalne samouprave koje su dio urbanog područja a čija su predstavnička tijela dala pozitivno mišljenje o ulasku u urbano područje. Izrada i provedba SRUP-a uključuje širok krug dionika s područja obuhvata urbanoga područja. Grad središte urbanoga područja kao nositelj izrade SRUP-a pokreće postupak sklapanja Sporazuma na izradi i provedbi SRUP-a između svih JLS-ova koje ulaze u obuhvat. Sporazum sklapaju gradonačelnici/općinski načelnici svih JLS-ova koji ulaze u obuhvat urbanoga područja i njime definiraju način suradnje prilikom izrade i provedbe SRUP-a.

**Općinsko vijeće je bez rasprave jednoglasno sa 6 glasova „ZA“ donijelo :**

**Odluku o davanju suglasnosti za ulazak u sastav urbanog područja Vukovar**

Točka 2.

*Prijedlog Odluke o davanju koncesije za obavljanje dimnjačarskih poslova na području Općine Tompojevci*

Predsjednik Općinskog vijeća daje riječ Kati Cvitković izvjestiteljici ove točke.

Kata Cvitković - Općina Tompojevci provela je postupak davanja koncesije za obavljanje dimnjačarskih poslova na području Općine Tompojevci (jer sadašnja koncesija ističe 25.11.2021.). U otvorenom roku od 30 dana za dostavu ponuda pristigla je 1 (jedna) ponuda, i to sadašnjeg koncesionara: DUO EKO-DIM, Vlasnik Hrvoje Horvat, Ljudevita Gaja 1C, Vinkovci. Ista ispunjava sve uvjete propisane dokumentacijom za nadmetanje, a što se tiče cjenika u odnosu na sadašnji došlo je do povećanja od 20%.

Otvorena rasprava.

Mijo Horvatović pita da li moraju svi plaćati dimnjačara.

Amalija Lovrić predlaže da dimnjačar ide i u siječnju i u veljači (a ne kao do sada jednom u ta dva mjeseca).

Kata Cvitković kaže da su građani u obvezi plaćati dimnjačarske usluge (pojašnjava), a što se tiče rasporeda općina će obavijestiti dimnjačara.

KLASA: 021-05/21-01/15

URBROJ: 2196/07-02-21-6

Sjednica završila sa radom u 14,33 sati.

Zapisnik vodila Predsjednik Općinskog vijeća

Kata Cvitković Ivan Štefanac